Slovenský zákonník

Slovenský zákonník (skratka Sl. z.) bola v rokoch 1939 - 1945 zbierka právnych predpisov Slovenskej republiky (do 20.7.1939 Slovenského štátu). Vydávanie zákonníka zabezpečovalo ministerstvo vnútra, ktoré vydávalo aj Úradné noviny.§ 8 vládneho nariadenia čís. 14/1939 Sl. z. zo dňa 18. marca 1939 o Slovenskom zákonníku. Slovenský zákonník. Ročník 1939, čiastka 4, 18. marec 1939, s. 12. Prvá čiastka Sl. z. bola vydaná 14. marca 1939Prvým vyhláseným právnym predpisom bol zákon čís. 1/1939 Sl. z. zo dňa 14. marca 1939 o samostatnom Slovenskom štáte. Slovenský zákonník. Ročník 1939, čiastka 4, 14. marec 1939, s. [1]. a posledná 31. marca 1945.Posledným vyhláseným právnym predpisom bolo vládne nariadenie čís. 46/1945 Sl. z. zo dňa 26. februára 1945, ktorým sa vykonávajú niektoré ustanovenia zákona o Slovenskej vysokej škole obchodnej. Slovenský zákonník. Ročník 1945, čiastka 13, 21. marec 1945, s. 234-238.

V čase, keď vychádzali posledné čiastky Sl. z., na druhej strane Slovenska, v oslobodených Košiciach, už pôsobila Slovenská národná rada (SNR), najvyšší slovenský politický, zákonodarný, vládny a výkonný orgán v obnovovanom Česko-Slovensku. Predsedníctvo SNR tu vydalo svoje prvé nariadenie 21. februára.Nariadenie Predsedníctva Slovenskej národnej rady č. 1/1945 Sb. n. SNR zo dňa 21. februára 1945 o zriadení ústredných úradov. Sbierka nariadení Slovenskej národnej rady. Ročník 1945, čiastka 1, 21. február 1945, s. 1. 31. marca vládni a politickí predstavitelia Slovenskej republiky opustili Bratislavu, utiahli sa do Skalice, odkiaľ 4. apríla odišli do „exilu“ v Kremsmünsteri v Hornom Rakúsku, kde ich 6. mája objavila americká armáda.

Podľa § 2 vládneho nariadenia čís. 14/1939 Sl. z. zo dňa 18. marca 1939 o Slovenskom zákonníku sa v ňom vyhlasovali:
 zákony Slovenského štátu (Slovenskej republiky),
 rokovací poriadok Snemu Slovenského štátu (Slovenskej republiky),
 medzinárodné zmluvy,
 nariadenia vlády Slovenského štátu (Slovenskej republiky) a vyhlášky vlády Slovenského štátu (vlády Slovenskej republiky), ak ich vyhlásenie v Sl. z. predpisoval zákon alebo vládne nariadenie.
 nariadenia a vyhlášky ústredných a iných úradov a orgánov Slovenského štátu (Slovenskej republiky), ak ich vyhlásenie v Sl. z. predpisoval zákon alebo vládne nariadenie,
 vyhlášky Ministerstva vnútra Slovenského štátu (Ministerstva vnútra Slovenskej republiky) o oprave tlačových chýb, ktoré vznikli pri vyhlásení právnych noriem.§ 2 vládneho nariadenia čís. 14/1939 Sl. z. zo dňa 18. marca 1939 o Slovenskom zákonníku. Slovenský zákonník. Ročník 1939, čiastka 4, 18. marec 1939, s. 11.

Ak nebolo uvedené inak, právne predpisy nadobúdali účinnosť 15. dňa po ich vyhlásení v Sl. z.,§ 5 vládneho nariadenia čís. 14/1939 Sl. z. zo dňa 18. marca 1939 o Slovenskom zákonníku. Slovenský zákonník. Ročník 1939, čiastka 4, 18. marec 1939, s. 11-12. okrem vyhlášok o oprave tlačových chýb, ktoré mali účinok „ako by text právneho predpisu bol býval už pôvodne správne vyhlásený“.§ 6 ods. 2 vládneho nariadenia čís. 14/1939 Sl. z. zo dňa 18. marca 1939 o Slovenskom zákonníku. Slovenský zákonník. Ročník 1939, čiastka 4, 18. marec 1939, s. 12.

 Referencie 

 Pozri aj 
 Zbierka zákonov a nariadení republiky Česko-Slovenskej
 Zbierka zákonov Protektorátu Čechy a Morava
 Úradný vestník československý
 Zbierka zákonov a nariadení republiky Československej

Kategória:Politika v Slovenskej republike 1939 – 1945